**Aktuālie iepirkumu dati** *Infografikas apraksts*

*\_\_\_\_\_\_\_\_\_\_\_*

Infografika par Publisko iepirkumu likuma (turpmāk – PIL), Sabiedrisko pakalpojumu sniedzēju iepirkumu likuma (turpmāk – SPSIL), Aizsardzības un drošības jomas iepirkumu likuma (turpmāk – ADJIL) un Publiskās un privātās partnerības likuma (turpmāk – PPPL) kārtībā Publikāciju vadības sistēmā (turpmāk – PVS) reģistrētajiem lietotājiem un to iedalījumu uz 2022. gada 3. janvāri, kā arī 9 mēnešu griezumā apkopotajiem datiem par izsludināto iepirkumu skaitu un rezultātu paziņojumos publicētām līgumsummām sadalījumā pa iepirkumu sliekšņiem, par piemērotajām iepirkumu procedūrām un sarunu procedūru pamatojumiem, izsludināto iepirkumu skaita un rezultātu paziņojumos publicēto līgumcenu TOP 10 pēc CPV nomenklatūras koda, par vidējo pretendentu skaitu sadalījumā pēc iepirkuma veidiem.

Vizuāli attēloti deviņi informatīvi materiāli.

Pirmajā ilustrācijā tiek attēlots PVS reģistrēto lietotāju skaits uz 2022. gada 3. janvāri. Tiek norādīts datums, uz kuru tiek veikts lietotāju apkopojums. Ir izdalīti divi kvadrātveida vizuāļi. Vizuālī no kreisās puses tiek atspoguļots iepirkumu veicēju skaita sadalījums pēc trīs likumiem: PIL, SPSIL un ADJIL. Blakus ir otrs vizuālis, kurā attēlo PIL pasūtītāju procentuālo sadalījumu, iedalot pasūtītājus valsts vai pašvaldības sektorā. Zem vizuāļiem ir likumu saīsinājumu skaidrojumi.

Otrajā ilustrācijā ir izdalītas divas blakus esošas interaktīvas horizontālās stabiņveida diagrammas. Diagrammā no kreisās puses ir attēlots SPSIL subjektu iedalījums pa darbības jomām. Diagrammā ir iespējas mainīt attēlotos rādījumus – no kreisās puses ir iespēja apskatīt iedalījumu pēc skaita, no labās puses – pēc procentuālā īpatsvara. Blakus diagrammā ir attēlots PIL pasūtītāju iedalījums pēc iestādes veidiem. Diagrammā ir iespējas mainīt attēlotos rādījumus – no kreisās puses var apskatīt iedalījumu pēc skaita, no labās puses – pēc procentuālā īpatsvara.

Trešajā ilustrācijā tiek attēlots izsludināto iepirkumu skaits un norādīts periods, par kādu tiek veikts rādītāju apkopojums. Tiek attēloti divi blakusstāvoši tabulas veida vizuāļi. No kreisās puses vizuālī tiek norādīts iepirkumu skaits un procentuālā īpatsvara sadalījums pa likumiem un iepirkumu sliekšņiem. Blakus vizuālī attēlots iepirkumu skaits un procentuālā īpatsvara sadalījums pa iepirkumu veidiem: būvdarbi, piegāde, pakalpojumi. Zem vizuāļiem ir iepirkumu sliekšņu skaidrojumi.

Ceturtajā ilustrācijā attēlots izsludināto iepirkumu skaita procentuālais īpatsvars 2021. un 2022. gada 9 mēnešiem. Tiek attēlots tabulas veida vizuālis. No kreisās puses vizuālī tiek attēlots periods un rādītāji, kas sarindots pēc šādām iepirkumu paziņojumos norādītām pazīmēm: Eiropas Savienības fondi, centralizētie jeb kopējie iepirkumi, zaļie, inovatīvie un sociālie iepirkumi.

Piektajā ilustrācijā tiek attēlota rezultātu paziņojumos publicētā līgumsumma *euro* bez pievienotās vērtības nodokļa (turpmāk – PVN). Tiek attēloti divi blakusstāvoši tabulas veida vizuāļi. No kreisās puses vizuālī tiek norādītas līgumsummas un procentuālais īpatsvars sadalījumā pa likumiem un iepirkumu sliekšņiem. Blakus vizuālī attēlots līgumsummas un procentuālā īpatsvara sadalījums pēc iepirkumu veidiem: būvdarbi, piegāde, pakalpojumi. Zem vizuāļiem ir iepirkumu sliekšņu skaidrojumi.

Sestajā ilustrācijā tiek attēlots izsludinātajos iepirkumos piemēroto procedūru skaits un norādīts periods, par kādu tiek veikts rādītāju apkopojums. Attēlā apskatāmi dati horizontālā stabiņveida diagrammā sadalījumā pa likumiem. Stabiņveida diagramma attēlota ar astoņiem krāsu efektiem, sadalot likuma ietvaros procedūru skaitu pēc iepirkumos piemērotajām procedūrām: atklāts konkurss, konkursa procedūra ar sarunām, slēgts konkurss, sarunu procedūra ar sākuma paziņojumu, sarunu procedūra bez sākuma paziņojuma, konkursa dialogs, metu konkurss, 2. pielikums. Zem vizuāļa ir divas paskaidrojošas norādes labākai datu izpratnei.

Septītajā ilustrācijā tiek attēloti rezultātu paziņojumos norādīto sarunu procedūru bez sākuma paziņojuma pamatojumi un norādīts periods, par kādu tiek veikts rādītāju apkopojums. Attēlā apskatāmi dati horizontālā stabiņveida diagrammā sadalījumā pēc piemēroto sarunu procedūru pamatojumu skaita. Stabiņveida diagramma attēlota ar trīs krāsu efektiem, iedalot sarunu procedūras pamatojumus pēc piemērotajiem likumiem: PIL, SPSIL un ADJIL. Zem vizuāļa ir viena paskaidrojoša norāde labākai datu izpratnei.

Astotajā ilustrācijā tiek attēlots izsludināto iepirkumu skaita un rezultātu paziņojumos publicētās līgumcenas TOP 10 pēc CPV nomenklatūras koda un norādīts periods, par kādu tiek veikts rādītāju apkopojums. Attēlā apskatāma interaktīva apļveida diagramma, kas sadalīta ar centrētām riņķveida līnijām, iekrāsojot tās dažādos krāsu efektos un sadalot riņķveida līnijas pēc visvairāk piemērotajiem CPV kodiem, katrai riņķveida līnijai piešķirot atsevišķu CPV kodu. Diagrammas attēls ir interaktīvi maināms ar divām attēlojuma iespējām – no kreisās puses apskatāms izsludināto iepirkumu skaits pēc piemērotā CPV koda, bet no labās puses – līgumcena (*euro* bez PVN) pēc piemērotā CPV koda.

Devītajā ilustrācijā tiek attēlots vidējais pretendentu skaits un norādīts periods, par kādu tiek veikts rādītāju apkopojums. Attēlā apskatāma stabiņveida diagramma par vidējo pretendentu skaitu uz vienu iepirkuma daļu sadalījumā pēc iepirkumu veidiem ar trīs krāsas efektiem: būvdarbi, piegāde, pakalpojumi. Diagrammas attēls ir interaktīvi maināms ar trīs attēlojuma iespējām – no kreisās puses apskatāmi dati par PIL, pa vidu – dati par SPSIL, un no labās puses – dati par ADJIL.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2022. gada 9 mēneši

Vizualizāciju sagatavoja: Iepirkumu uzraudzības birojs